יצחק כהן (קצין)

יצחק (איציק) כהן (נולד בשנת 1977) הוא קצין בצה"ל בדרגת תת-אלוף, המשמש מפקד עוצבת הפלדה. קודם לכן שימש מפקד עוצבת אדום, מפקד עוצבת סיני, מפקד חטיבת גבעתי, מפקד חטיבת יהודה, מפקד חטיבת הערבה, מפקד בא"ח גבעתי ומפקד גדוד צבר. כהן נולד וגדל בירושלים. התגייס לצה"ל בשנת 1995, ושובץ בגדוד רותם בחטיבת גבעתי. עבר הכשרה כלוחם, קורס מ"כים חי"ר וקורס קציני חי"ר. בסיום הקורס שב לגדוד רותם ומונה למפקד מחלקה. בהמשך שימש כמפקד פלוגה בגדוד. לאחר מכן מונה למפקד פלחה"ן גבעתי בין השנים 2002–2003, והוביל אותה בלחימה כנגד הטרור הפלסטיני באינתיפאדה השנייה ברצועת עזה. בהמשך מונה לסגן מפקד גדס"ר גבעתי בין השנים 2006–2007. לאחר מכן יצא ללימודים בפו"ם. בסיום הלימודים חזר לחטיבה ומונה לקצין אג"ם של חטיבת גבעתי, ושימש בתפקיד בין השנים 2008–2009, בין היתר במהלך מבצע עופרת יצוקה. בשנת 2009 הועלה לדרגת סא"ל ומונה למפקד גדוד צבר, ושימש בתפקיד עד שנת 2011. בהמשך שימש כראש ענף לחימה אורבנית במל"י בין השנים 2011–2012. לאחר מכן מונה למפקד בא"ח גבעתי בין השנים 2012–2014. במהלך מבצע צוק איתן הצטרף ללחימה כקצין במטה מפקד חטיבת גבעתי. ב-23 באוקטובר 2014 הועלה לדרגת אל"ם ומונה למפקד חטיבת הערבה, ושימש בתפקיד עד יוני 2016. ב-5 ביולי 2016 מונה למפקד חטיבת יהודה, תפקיד אותו מילא עד 6 באוגוסט 2018. לאחר מכן היה חניך במכללה לביטחון לאומי במחזור מ"ו (2018–2019). ב-14 ביולי 2019 מונה למפקד חטיבת גבעתי, ושירת בתפקיד עד 7 ביולי 2021. בסיום התפקיד הועלה לדרגת תא"ל. ב-4 באוגוסט 2021 מונה למפקד עוצבת אדום. ב-18 במאי 2022 מונה בנוסף לממלא מקום מפקד עוצבת סיני, ושימש בתפקיד זה עד אוגוסט 2022. במהלך תפקידו כמפקד עוצבת אדום ננזף לאחר פיגוע הירי בגבול ישראל–מצרים בו נהרגו שלושה לוחמים, בעקבות אחריותו הכוללת והיעדר הבקרה על מימוש הנהלים. בתפקיד מפקד עוצבת אדום שירת עד 6 באוגוסט 2023. ב-20 בספטמבר 2023 מונה למפקד עוצבת הפלדה, והוא מפקד עליה במלחמת חרבות ברזל. ב-4 באפריל 2024 החליט הרמטכ"ל לנזוף בו עקב הריגת עובדי המטבח המרכזי העולמי. כהן מתגורר בנגבה, נשוי לחווה ואב לארבעה. הוא בוגר המרכז הבינתחומי הרצליה בממשל ואסטרטגיה ומוסמך במדעי המדינה מאוניברסיטת חיפה. מדיה וקבצים בנושא יצחק כהן בוויקישיתוף אמיר בוחבוט‏, מי שחלם - שיתעורר: מדוע הביקוש לגבעתי רק עולה?, באתר וואלה, 4 באוגוסט 2013 יובל לביא, "הכוחות בעופרת יצוקה פעלו בצורה ערכית", באתר mynet‏ קיבוץ, 28 בדצמבר 2011 אבירם אלעד‏, כשמג"ד מזיל דמעה: "בקרב אין ברירה, תהיה חזק ותתאבל אחר כך", באתר וואלה, 5 במאי 2014 עמוס הראל, 35 מחרטות בלילה אחד של "מאמץ מתמשך", באתר הארץ, 12 בינואר 2003 אבי אליהו, ‏גיבוש אל תוך לילה לבן: הדרך לסיירות של חטיבת גבעתי, באתר ‏מאקו‏, 7 באוגוסט 2013 מערכת אתר צה"ל, מפקד עוצבת אדום: "גדוד 'קרקל' מנע במקצועיות הישגים לאויב", באתר צה"ל (דרך ארכיון האינטרנט), 23 באוקטובר 2014 אמיר בוחבוט‏, "לא היינו צריכים להגיע למצב שאיבדנו דריכות. הרמתי את היד ואמרתי לרמטכ"ל, אני אחראי", באתר וואלה, 12 באוגוסט 2023 מאמריו ניקולאי, לא אשכח אותך לעולם, באתר ישראל היום, 16 באפריל 2018 נרגשים לקראת בואכם - בטוחים שתכריעו את המערכה הבאה, באתר ישראל היום, 29 בנובמבר 2020 אמיר בוחבוט‏, פירים, נ"ט ומחבלים: 72 השעות ששינו את פני המלחמה בעזה, באתר וואלה, 2 במרץ 2024 עמוס הראל, 35 מחרטות בלילה אחד של "מאמץ מתמשך", באתר הארץ, 12 בינואר 2003 אמיר בוחבוט‏, מי שחלם - שיתעורר: מדוע הביקוש לגבעתי רק עולה?, באתר וואלה, 4 באוגוסט 2013 אמיר בוחבוט‏, המח"ט שאיבד 12 לוחמים רוצה שלום ומתכונן למלחמה, באתר וואלה, 27 בדצמבר 2013 אל"ם אליעד (מואטי) מאור מונה למח"ט גבעתי, באתר צה"ל, 7 ביולי 2021 עדו בן פורת, תא"ל אבי בלוט ימונה למפקד אוגדת יהודה ושומרון, באתר ערוץ 7, 6 ביולי 2020 תא"ל איציק כהן נכנס לתפקידו כמפקד עוצבת "אדום", באתר צה"ל, 4 באוגוסט 2021 טקס חילופי מפקד עוצבת סיני, באתר צה"ל, 19 במאי 2022 תחקיר נפילת שני לוחמים ולוחמת צה"ל בעקבות חדירת המחבל בגבול מצרים, באתר צה"ל, 13 ביוני 2023 מפקד חדש לעוצבת "אדום", באתר צה"ל, 6 באוגוסט 2023 רשימת המינויים החדשים בצה"ל, באתר צה"ל, 11 ביולי 2022 יואב זיתון, איתמר אייכנר, 3 טילים מכטב"ם, בניגוד להוראות וללא אישור: שרשרת הכשלים בהרג עובדי הסיוע - והקצינים שיודחו, באתר ynet, 5 באפריל 2024